ai4bharat/Pralekha huggingface dataset:
సూక్ష్మ, లఘు, మధ్య తరహా సంస్థల మంత్రిత్వ శాఖష్
'ప్రధాన మంత్రి ఉపాధి కల్పన కార్యక్రమం'  పథకంలో యోగ్యత లేని అంశాలను ఎరగా చూపి ప్రజలను మోసం చేయకూడదని హెచ్చరించిన ఎంఎస్ఎంఈ మంత్రిత్వ శాఖ
- పీఎంఈజీపీ పథకానికి దరఖాస్తు, నిధుల విడుదల ప్రక్రియ మొత్తం ఆన్లైన్ విధానంలో ఉచితంగా అందుబాటులో ఉందని వెల్లడించిన మంత్రిత్వ శాఖ
'ప్రధానమంత్రి ఉపాధి కల్పన కార్యక్రమం'  పథకం పేరిట జరిగే మోసాలను గురించి సాధారణ ప్రజలను, సంభావ్య పారిశ్రామికవేత్తలను భారత ప్రభుత్వపు ఎంఎస్ఎంఈ మంత్రిత్వ శాఖ అప్రమత్తం చేసింది. పీఎంఈజీపీ పథకం కింద ఇచ్చే రుణాలను పొందేందుకు గాను సంభావ్య వ్యవస్థాపకులు / లబ్ధిదారులు ప్రైవేటు వ్యక్తులు లేదా ఏజెన్సీలు సంప్రదిస్తున్నారని.. వారు రుణ మంజూరు లేఖలను అందజేయడం, ఇందుకు డబ్బులను వసూలు చేయడం ద్వారా పారిశ్రామికవేత్తలను మోసం చేస్తున్న సంఘటనలు కొన్ని ఎంఎస్ఎంఈ
శాఖ దృష్టికి వచ్చినట్టుగా ఈ రోజులు మంత్రిత్వ శాఖ ఒక ప్రకటనలో తెలిపింది.
తమ పేరు మీద సామాన్య ప్రజల్ని మోసం చేయడాన్ని తాము వ్యతిరేకిస్తున్నట్లు మంత్రిత్వ శాఖ హెచ్చరించింది. ఈ విషయమై సరైన దర్యాప్తు మరియు తగిన చర్యలను కోరుతూ మంత్రిత్వ శాఖ ఇప్పటికే పోలీసులకు తగిన సమాచారాన్ని అందించినట్టుగా వెల్లడించింది. 'ప్రధానమంత్రి ఉపాధి కల్పన కార్యక్రమం'  పథకం అనేది కేంద్ర ప్రభుత్వ క్రెడిట్ లింక్డ్ సబ్సిడీ పథకం. దీనిని దేశ వ్యాప్తంగా సూక్ష్మ సంస్థల స్థాపనకు గాను మొదటి తరం పారిశ్రామిక వేత్తలకు సహాయపడటానికి 2008-09 నుండి ఎంఎస్ఎంఈ మంత్రిత్వ శాఖ అమలు చేస్తోంది. పీఎంఈజీపీ పథకం కింద, ఖాదీ మరియు గ్రామ పరిశ్రమల కమిషన్ నిర్వహిస్తున్న ప్రభుత్వ పోర్టల్ ద్వారా.. దరఖాస్తును స్వీకరించినప్పటి నుండి బ్యాంకుల ద్వారా రుణాలు మంజూరు చేయడం, విడుదల చేయడం వరకు మొత్తం ఆన్లైన్ ద్వారా చేపడుతున్నారు. ఈ పోర్టల్ను
https://www.kviconline.gov.in/pmeepeportal/pmegphome/index.jsp వద్ద యాక్సెస్ చేయవచ్చు. ఈ మొత్తం ప్రక్రియ పూర్తిగా ఖర్చు లేకుండా ఉంటుంది.
పీఎంఈజీపీ ప్రాజెక్టులను ప్రోత్సహించడానికి మరియు మంజూరు చేయడానికి లేదా పీఎంఈజీపీ పథకం కింద ఏదైనా ఆర్థిక సహాయం అందించడానికి ప్రైవేట్ పార్టీ / ఏజెన్సీ / మిడిల్మెన్ / ఫ్రాంచైజ్లను ప్రభుత్వం నియమించ లేదు.
సంభావ్య వ్యవస్థాపకులు / లబ్ధిదారులను ప్రైవేట్ వ్యక్తులు లేదా ఏజెన్సీలు
పీఎంఈజీపీ పథకం కింద రుణాలు ఇచ్చి, రుణ మంజూరు లేఖలను ఇవ్వడం, మరియు వారి నుండి డబ్బు వసూలు చేయడం ద్వారా వ్యవస్థాపకులను మోసం చేయడం పూర్తిగా చట్టవిరుద్ధం మరియు పూర్తిగా అవాస్తవ చర్య అని మంత్రిత్వ శాఖ తెలిపింది. ఇలాంటి చర్యల పట్ల జాగ్రత్తగా ఉండాలని సాధారణ ప్రజలకు సూచించింది.
సమాచార, ప్రసార మంత్రిత్వ శాఖ
వాస్తవాల్నిధ్రువీకరించుకోకుండా భయాందోళనలకు గురిచేసే వార్తల్ని ప్రచారం చేయొద్దు
దేశంలోని మీడియా సంస్థలకు సుప్రీంకోర్టు ఆదేశాలు
ప్రజలను భయాందోళనలకు గురిచేసే అవకాశం ఉన్న వార్తలను ప్రచారం చేసేటప్పుడు మీడియా వాస్తవాలను ధ్రువీకరించుకోవాలని దేశ అత్యున్నత న్యాయస్థానం సుప్రీంకోర్టు మీడియా సంస్థలను ఆదేశించింది. ప్రింట్, ఎలక్ట్రానిక్తో సహా సోషల్ మీడియా సంస్థలు వార్తలను ప్రసారం చేసేటప్పుడు జాగ్రత్తగా వ్యవహరించాలని పెద్దకోర్టు సూచించింది. ప్రస్తుతం దేశంలో అమలులో ఉన్న లాక్డౌన్ మరో మూడు నెలల కంటే కూడా ఎక్కువ కాలం కొనసాగే అవకాశం ఉందని ఇటీవల కొన్ని మీడియా సంస్థలు ప్రసారం చేసిన వార్తలపై సుప్రీం సీరియస్ అయింది. ఇలాంటి వార్తలు నగరాలలో అధిక సంఖ్యలో పనిచేస్తున్న వలస కార్మికులను తీవ్ర భయాందోళనలకు గురి చేసిందని అత్యున్నత న్యాయస్థానం పేర్కొంది. ఇలాంటి వార్తలు వలస కార్మికుల్లో తెలియని భయాందోళనల్ని కలిగించడంతో పాటు కొందరు ప్రాణాలు కూడా కోల్పోయేందుకు కారకంగా నిలిచే అవకాశముందని సుప్రీం కోర్టు అభిప్రాయపడింది. ఈ పరిస్థితుల నేపథ్యంలో నిజనిర్దారణ చేసుకోకుండా ప్రచురించే వార్తలను చూసి చూడనట్లుగా వ్యవహరించడం సాధ్యం కాదని పెద్దకోర్టు తెలిపింది. కోవిడ్ మహమ్మారి గురించి మీడియాలో జరుగుతున్న చర్చల విషయంలో తాము జోక్యం చేసుకోవాలని చూడడం లేదని.. అయితే ఇదే సమయంలో మీడియా సంయమనంతో మెదలుతూ.. జరుగుతున్న పరిణామాలపై అధికారిక సమాచారాన్ని తీసుకొని నిజనిర్థారణతో వార్తలను ప్రచారం చేయాలని కోర్టు మీడియా సంస్థలకు ఆదేశాలను జారీ చేసింది.
(
ఆరోగ్య, కుటుంబ సంక్షేమ మంత్రిత్వ శాఖ
రెండు నెలల కనిష్ఠంగా గత 24 గంటలలో కొత్త కేసులు 1.20 లక్షలు వరుసగా 9 రోజులుగా 2 లక్షలలోపు కేసులు
చికిత్సలో ఉన్న కేసులు 15,55,248; 5 రోజులుగా 20 లక్షలలోపు
23 రోజులుగా కొత్త కేసులకంటే కోలుకున్నవారే ఎక్కువ
కోలుకున్నవారి శాతం 93.38% కు పెరుగుదల
రోజువారీ పాజిటివిటీ శాతం 5.78% కు తగ్గుదల; 12రోజులుగా 10% లోపు
గత 24 గంటలలో 36.5 లక్షలకు పైగా టీకా డోసులు
దేశంలో గత 24 గంటలలో 1,20,529 కొత్త కోవిడ్ కేసులు వచ్చాయి. ఇది గత 58 రోజులలో అత్యల్పం. వరుసగా 9రోజులుగా రజుకు 2 లక్షలలోపే కేసులు నమోదవుతూ వస్తున్నాయి. కేంద్రంతో కలిసి రాష్ట్రాలు, కేంద్ర పాలిత ప్రాంతాలు చేస్తున్న ఉమ్మడి కృషివలన ఇది సాధ్యమైంది.
దేశంలో చికిత్సలో ఉన్న కేసులు క్రమంగా తగ్గుతూనే ఉన్నాయి. ప్రస్తుతం ఆ సంఖ్య 15,55,248 గా ఉంది. గత 5 రోజులుగా ఈ సంఖ్య 20 లక్షలలోపే ఉంటోంది. గత 24 గంటలలో చికిత్సలో ఉన్న కేసులు 80,745 తగ్గాయి. మొత్తం పాజిటివ్ కేసులలో చికిత్సలో ఉన్నవి 5.42%.
వరుసగా 23వ రోజుకూడా కొత్త కేసులకంటే కోలుకున్నవారే ఎక్కువగా ఉన్నారు. గత 24 గంటలలో 1,97,894 మంది కోలుకున్నారు. అంతకుముందు రోజు కంటే 77,365 మంది అదనంగా కోలుకోవటం గమనార్హం.
మొత్తం ఇప్పటిదాకా కోవిడ్ బారిన పడినవారిలో 2,67,95,549 మంది కోలుకోగా గత 24 గంటలలో కోలుకున్నవారు 1,97,894 మంది. దీంతో మొత్తం కోలుకున్నవారి 93.38% కి పెరిగింది. గత 24 గంటలలో 20,84,421 పరీక్షలు జరపగా ఇప్పటిదాకా జరిపిన పరీక్షల సంఖ్య 36,11,74,142 కు చేరింది. ఒకవైపు దేశంలో కోవిడ్ పరీక్షల సంఖ్య పెరుగుతూ ఉండగా వారపు పాజిటివిటీ తగ్గుతున్న ధోరణి కనబడుతోంది. ప్రస్తుతం వారపు పాజిటివిటీ 6.89% కాగా రోజువారీ పాజిటివిటీ 5.78% గా నమోదైంది. 12 రోజులుగా ఇది 10% లోపే ఉంటూ వస్తోంది.
దేశవ్యాప్త టీకాల కార్యక్రమంలో భాగంగా ఇచ్చిన మొత్తం టీకా డోసుల సంఖ్య 22.78 కోట్లు దాటింది. గత 24 గంటలలో 36,50,080 టీకా డోసుల పంపిణీ జరిగింది. ఇప్పటివరకు 32,00,677 శిబిరాల ద్వారా 22,78,60,317 డోసుల పంపిణీ జరిగినట్టు ఈ ఉదయం 7 గంటలవరకు అందిన సమాచారం తెలియజేస్తోంది. అందులో:
|
|
ఆరోగ్య సిబ్బంది
|
|
మొదటి డోస్
|
|
99,45,863
|
|
రెండో డోస్
|
|
68,41,480
|
|
కోవిడ్ యోధులు
|
|
మొదటి డోస్
|
|
1,60,57,349
|
|
రెండో డోస్
|
|
86,38,798
|
|
18-44 వయోవర్గం
|
|
మొదటి డోస్
|
|
2,59,69,460
|
|
రెండో డోస్
|
|
1,19,137
|
|
45 - 60 వయోవర్గం
|
|
మొదటి డోస్
|
|
6,97,94,194
|
|
రెండో డోస్
|
|
1,11,93,705
|
|
60 పైబడ్డవారు
|
|
మొదటి డోస్
|
|
6,01,85,472
|
|
రెండో డోస్
|
|
1,91,14,859
|
|
మొత్తం
|
|
22,78,60,317
సూక్ష్మ, లఘు, మధ్య తరహా సంస్థల మంత్రిత్వ శాఖష్
న్యూఢిల్లీలో 2023 మార్చి 19 నుంచి 21 వరకు జరగనున్న మూడవ అంతర్జాతీయ ఎస్ఎంఈ సదస్సు
న్యూఢిల్లీలో 2023 మార్చి 19 నుంచి 21 వరకు మూడవ అంతర్జాతీయ ఎస్ఎంఐ సదస్సు జరగనున్నది. మధ్యప్రదేశ్ ప్రభుత్వ ప్రధాన భాగస్వామిగా, ఉత్తర ప్రదేశ్ ప్రభుత్వం భాగస్వామిగా వ్యవహరిస్తున్న సదస్సును ఎంఎస్ఎంఈ మంత్రిత్వ శాఖ, విదేశీ వ్యవహారాల మంత్రిత్వ శాఖ, ఇండియా ఎస్ఎంఈ ఫోరమ్ సదస్సు నిర్వహిస్తాయి. ఇంటర్నేషనల్ నెట్ వర్క్ ఫర్ ఎస్ఎంఈ , వరల్డ్ యూనియన్ ఆఫ్ స్మాల్ అండ్ మీడియం ఎంటర్ ప్రైజెస్  అంతర్జాతీయ భాగస్వాములు వ్యవహరిస్తాయి. టాటా ఏఐఏ 2023 మార్చి 19 నుంచి 21 వరకు న్యూఢిల్లీలో జరిగే
ఐ ఎస్ఐ 2023 కు బీమా భాగస్వామిగా ఉంది.
ప్రారంభోత్సవ కార్యక్రమంలో ముఖ్య అతిథిగా కేంద్ర ఎంఎస్ఎంఈ మంత్రి శ్రీ నారాయణ్ రాణే పాల్గొంటారు. ఎంఎస్ఎంఈ శాఖ సహాయ మంత్రి శ్రీ భాను ప్రతాప్ సింగ్ వర్మ , విదేశీ వ్యవహారాల మంత్రిత్వ శాఖ సహాయ మంత్రి డాక్టర్ రాజ్కుమార్ రంజన్ సింగ్, మధ్యప్రదేశ్ ఎంఎస్ఎంఈ, సైన్స్ అండ్ టెక్నాలజీ మంత్రి శ్రీ ఓం ప్రకాశ్ సక్ లేచా, ఉత్తర ప్రదేశ్ ఖాదీ, గ్రామ పరిశ్రమలు, సెరికల్చర్, జౌళి శాఖ మంత్రి శ్రీ రాకేష్ సచన్ గౌరవ అతిథులుగా పాల్గొనే సమావేశంలో కేంద్ర రాష్ట్ర ప్రభుత్వాల సీనియర్ అధికారులు హాజరవుతారు.
క్లీన్టెక్, గ్రీన్ ఎనర్జీ, ఉత్పత్తి, సేవల రంగం, వ్యవసాయ ఉత్పత్తుల ప్రాసెసింగ్, వ్యవసాయ పరికరాల రంగాలకు ప్రాధాన్యత ఇస్తూ ఐఎస్ ఐ 2023 జరుగుతుంది. సదస్సులో 1500 పైగా ఎస్ఎంఈ లు పాల్గొనే అవకాశం ఉంది.
వ్యూహాత్మక భాగస్వామ్యాలను నిర్మించడం, డిజిటల్ ప్లాట్ఫారమ్లను పెంచడం, ఆవిష్కరణలపై దృష్టి సారించడం, ప్రమాణాలు , నిబంధనలు పాటించడం, ఆర్థిక వనరులు సమకూర్చడం ద్వారా ఎంఎస్ఎంఈ ల అభివృద్ధికి సహకరించడం, ఎస్ఎంఈ లకు అంతర్జాతీయ విలువ ఆధారిత వ్యవస్థను అందుబాటులోకి తీసుకు రావడానికి అనుసరించాల్సిన కార్యాచరణ ప్రణాళిక సిద్ధం చేయడానికి సదస్సులో చర్చలు జరిపి, సిఫార్సులు అందిస్తారు.
రెండు రోజుల పాటు జరిగే సదస్సులో వివిధ అంశాలపై కార్యక్రమాలు జరుగుతాయి. విజయవంతమైన వ్యవస్థాపకులు ,వ్యాపారవేత్తలతో చర్చా కార్యక్రమాలు కూడా నిర్వహిస్తారు.
ప్రధాన మంత్రి కార్యాలయం
మిశన్ అమృత్ సరోవర్ ను ప్రశంసించినప్రధాన మంత్రి
మిశన్ అమృత్ సరోవర్ ను ప్రధాన మంత్రి శ్రీ నరేంద్ర మోదీ ప్రశంసించారు. దేశవ్యాప్తం గా అమృత్ సరోవరాల నిర్మాణం ఎంత జోరు గా జరుగుతోందో చూస్తే, అది అమృత కాలం తాలూకు మన సంకల్పాల కు కొత్త శక్తి ని ఇచ్చేది గా ఉంది అని ఆయన అన్నారు.
నలభై వేల కు పైగా అమృత్ సరోవరాల ను దేశ ప్రజల కు అంకితం చేయడం జరిగింది అని జల శక్తి శాఖ కేంద్ర మంత్రి శ్రీ గజేంద్ర సింహ్ శెఖావత్ ఒక ట్వీట్ లో తెలిపారు. ఏభై వేల అమృత్ సరోవరాల ను 2023 వ సంవత్సరం ఆగస్టు 15 వ తేదీ కల్లా నిర్మించాలనే లక్ష్యం ఉంది అని కూడా ఆయన అన్నారు.
కేంద్ర మంత్రి ట్వీట్ కు ప్రధాన మంత్రి సమాధానాన్ని ఇస్తూ,
‘‘చాలా చాలా అభినందన లు. ఎంత వేగం గా దేశం అంతటా అమృత సరోవరాల నిర్మాణం జరుగుతూ ఉన్నదో గమనిస్తే, ఆ జోరు అమృత కాలం కోసం మనం చెప్పుకొన్నటువంటి సంకల్పాల కు కొత్త శక్తి ని సంతరించేది గా ఉంది.’’ అని ఒక ట్వీట్ లో పేర్కొన్నారు.
హోం మంత్రిత్వ శాఖ
అంతర్జాతీయ అక్షరాస్యత దినోత్సవం సందర్భంగా శుభాకాంక్షలు తెలిపిన కేంద్ర హోంమంత్రి శ్రీ అమిత్ షా
చిన్నారుల సాధికారత, 'అందరికీ విద్య' కోసం ప్రధాని మోదీ నాయకత్వంలోని కేంద్ర ప్రభుత్వం అవిశ్రాంతంగా శ్రమిస్తోంది: అమిత్ షా
ఎన్ఈపీ, బేటీ బచావో-బేటీ పడావో, సమగ్ర శిక్ష అభియాన్ వంటి సంస్కరణలు, మోదీ ప్రభుత్వ చిత్తశుద్ధికి నిదర్శనాలు: అమిత్ షా
"కొవిడ్ సంక్షోభంలో, ఆ తర్వాత విద్యాబోధన, అభ్యాసం"పై ఈ ఏడాది అంతర్జాతీయ అక్షరాస్యత దినోత్సవం దృష్టి పెట్టింది: అమిత్ షా
అంతర్జాతీయ అక్షరాస్యత దినోత్సవం సందర్భంగా కేంద్ర హోంమంత్రి శ్రీ అమిత్ షా శుభాకాంక్షలు తెలిపారు. దూరదృష్టి గల నేత, ప్రధాని శ్రీ నరేంద్ర మోదీ నాయకత్వంలోని కేంద్ర ప్రభుత్వం చిన్నారుల సాధికారత కోసం కృషి చేస్తోందని ట్వీట్ చేశారు. ఎన్ఈపీ, బేటీ బచావో-బేటీ పడావో, సమగ్ర శిక్ష అభియాన్ వంటి సంస్కరణల ద్వారా 'అందరికీ విద్య' కోసం అవిశ్రాంతంగా పని చేస్తోందని అమిత్ షా పేర్కొన్నారు.
కొవిడ్ సంక్షోభంలో, ఆ తర్వాత విద్యాబోధన, అభ్యాసంపై; ముఖ్యంగా విద్యావేత్తలు, మారుతున్న బోధన పద్ధతులపై ఈ ఏడాది అంతర్జాతీయ అక్షరాస్యత దినోత్సవం దృష్టి పెట్టింది. 'జీవితకాల విద్యార్జన దృక్పథం', ఈ ఏడాది అంతర్జాతీయ అక్షరాస్యత దినోత్సవం ఎంచుకున్న అంశం. ఈ నేపథ్యంలో ప్రధానంగా యువత, పెద్దవారికి విద్యాబోధనపై దృష్టి పెట్టింది.
గణాంకాలు- కార్యక్రమాల అమలు మంత్రిత్వ శాఖ
భారతదేశంలో ఉపాధి నివేదిక - ఒక అధికారిక ఉపాధి దృక్పథం
కేంద్ర గణాంకాలు, కార్యక్రమాల అమలు శాఖ ఆధ్వర్యంలోని జాతీయ గణాంకాల కార్యాలయం , దేశంలో ఉపాధి దృక్పథంపై ఒక పత్రిక ప్రకటన విడుదల చేసింది. 2017 సెప్టెంబర్ నుంచి 2023 జులై కాలానికి ఈ నివేదికను విడుదల చేసింది. పురోగతిని నిర్దిష్ట కోణాల్లో అంచనా వేయడానికి, ఎంచుకున్న ప్రభుత్వ సంస్థల వద్ద ఉన్న పరిపాలన దస్త్రాలను ఆధారంగా చేసుకొని దేశంలోని ఉపాధి దృక్పథం వివరాలను ఇందులో వెల్లడించింది.
వివరణాత్మక అనుబంధం జత చేయడమైనది
ప్రధాన మంత్రి కార్యాలయం
మెటెఫ్రెడరిక్ సన్ గారుడెన్మార్క్ ప్రధాని గా మళ్లీ ఎన్నికైనందుకు ఆమెకు అభినందనల ను తెలిపిన ప్రధాన మంత్రి
డెన్ మార్క్ ప్రధాని గా మెటె ఫ్రెడరిక్ సన్ గారు తిరిగి ఎన్నికైన సందర్భం లో ప్రధాన మంత్రి శ్రీ నరేంద్ర మోదీ ఆమె కు అభినందనల ను తెలియజేశారు.
ప్రధాన మంత్రి ఒక ట్వీట్ లో -
‘‘డెన్ మార్క్ ప్రధాని గా మరోసారి మెటె ఫ్రెడరిక్ సన్ గారు ఎన్నికైన సందర్భం లో ఆమె కు ఇవే స్నేహపూర్ణమైన అభినందనలు. ఇండియా-డెన్ మార్క్ గ్రీన్ స్ట్రటీజిక్ పార్ట్ నర్ శిప్ ను బలపరచడం లో మన సహకారాన్ని కొనసాగించాలని నేను ఆశ పడుతున్నాను. @Statsmin’’ అని పేర్కొన్నారు.
ప్రధాన మంత్రి కార్యాలయం
ఇరవయ్యోఏశియాన్-ఇండియా సమిట్ లో ప్రధాన మంత్రి ప్రారంభిక ప్రసంగం పాఠం
యోర్ ఎక్స్ లన్సి, అధ్యక్షుడు శ్రీ జోకో విడోడో,
యోర్ మాజిస్టీ,
ఎక్స్ లన్సిజ్,
నమస్కారం.
మన భాగస్వామ్యం తన నాలుగో దశాబ్దం లోకి అడుగు పెడుతున్నది.
ఈ సందర్భం లో, ఇండియా-ఏశియాన్ సమిట్ అధ్యక్ష బాధ్యతల ను కలసి పంచుకొంటుండడం నాకు చాలా సంతోషాన్ని ఇస్తున్నది.
ఈ శిఖర సమ్మేళనాన్ని బ్రహ్మాండం గా నిర్వహిస్తున్నందుకు గాను అధ్యక్షుడు శ్రీ జోకో విడోడో కు నేను మనసారా అభినందనల ను తెలియజేస్తూ, మరి ఆయన కు నా కృతజ్ఞతను సైతం తెలియజేస్తున్నాను.
ఏశియాన్ సమూహం యొక్క సమర్థ నాయకత్వాని కి గాను ఆయన కు అనేకానేక అభినందనల ను కూడా నేను తెలియజేస్తున్నాను.
కంబోడియా ప్రధాని గా ఇటీవలె పదవీ బాధ్యతల ను స్వీకరించినందుకు హిజ్ ఎక్స్ లన్సి శ్రీ హున్ మానెట్ కు నేను హృదయపూర్వక అభినందనల ను తెలియజేస్తున్నాను.
ఈ సమావేశాని కి పర్యవేక్షక హోదా లో విచ్చేసిన తిమోర్- లెస్తె ప్రధాని హిజ్ ఎక్స్ లన్సి శ్రీ సెనానా గుజ్ మావో కు కూడా నేను మన:పూర్వకం గా ఆహ్వానిస్తున్నాను
యోర్ మాజిస్టీ, ఎక్స్ లన్సిజ్,
మన చరిత్ర మరియు భౌగోళికత్వం భారతదేశాన్ని మరియు ఏశియాన్ ను పెనవేస్తున్నాయి.
అలాగే ఉమ్మడి విలువ లు, ప్రాంతీయ ఏకత్వం, శాంతి, సమృద్ధి, ఇంకా బహుళ ధృవ ప్రపంచం పట్ల ఉమ్మడి విశ్వాసం మనల ను పరస్పరం పట్టి ఉంచుతున్నాయి.
భారతదేశం అనుసరిస్తున్న యాక్ట్ ఈస్ట్ పాలిసీ లో కేంద్రీయ స్తంభం ఏశియాన్ యే. ఏశియాన్ యొక్క కేంద్రీయత్వాన్ని, మరి ఇండో-పసిఫిక్ పట్ల ఏశియాన్ కు ఉన్న దృక్పథాన్ని భారతదేశం పూర్తి గా సమర్థిస్తున్నది.
కిందటి సంవత్సరం లో, మనం ఇండియా-ఏశియాన్ మైత్రి సంవత్సరాన్ని జరుపుకొన్నాం; మరి పరస్పర సంబంధాలకు ఒక ‘సమగ్ర వ్యూహాత్మక భాగస్వామ్యం’ అనే రూపాన్ని ఇచ్చాం.
యోర్ మాజిస్టీ, ఎక్స్ లన్సిజ్,
ప్రస్తుతం, ప్రపంచ అనిశ్చితుల వాతావరణం లో సైతం ప్రతి రంగం లోను, మన పరస్పర సహకారం నిరంతరాయం గా పురోగమిస్తున్నది.
ఇది మన సంబంధాల బలాని కి మరియు ఆటు పోటుల ను తట్టుకొని నిలబడడాని కి ప్రమాణం గా ఉన్నది.
'‘ఏశియాన్ మేటర్ స్: ఎపి సెంట్రమ్ ఆఫ్ గ్రోథ్’ అనేది ఈ సంవత్సరం లో జరుగుతున్న ఏశియాన్ సమిట్ కు ఇతివృత్తం గా ఉంది.
ఏశియాన్ కు విలువ ఉంది, ఎందుకు అని అంటే ఇక్కడ అందరి వాణి ని వినడం జరుగుతుంది, మరి ఏశియాన్ అనేది ఎపిసెంట్రమ్ ఆఫ్ గ్రోథ్ గా ఉంది.. ఇలా ఎందుకు అంటే ప్రపంచ అభివృద్ధి లో ఏశియాన్ ప్రాంతాని కి ఒక కీలకమైన పాత్ర ఉన్నది.
‘వసుధైవ కుటుంబకం’ - అదే ‘ఒక భూమి, ఒక కుటుంబం, ఒక భవిష్యత్తు’ అనే ఇదే భావన జి-20 కి అధ్యక్షత ను వహిస్తున్న భారతదేశం తీసుకొన్న ఇతివృత్తం గా కూడాను ఉన్నది.
యోర్ మాజిస్టీ, ఎక్స్ లన్సిజ్,
ఇరవై ఒకటో శతాబ్దం అనేది ఏశియా యొక్క శతాబ్ది గా ఉంది. మన అందరి శతాబ్దం గా ఉంది.
దీనికి గాను నియమాల పై ఆధారపడి ఉండేటటువంటి కోవిడ్ అనంతర కాల ప్రపంచ వ్యవస్థ ను నిర్మించడం అవసరం; మరి మానవ జాతి సంక్షేమం కోసం అందరూ పాటుపడవలసి ఉంది.
స్వేఛ్చాయుతమైనటువంటి మరియు దాపరికాని కి తావు ఉండనటువంటి ఇండో-పసిఫిక్ యొక్క పురోగతి లో, గ్లోబల్ సౌథ్ దేశాల అభిప్రాయాల ను బిగ్గర గా వినిపించడం లో మన అందరి కి ఉమ్మడి హితం ఒనగూరుతుంది.
ఈ రోజు న జరిగే చర్చ లు భారతదేశం యొక్క భవిష్యత్తు ను మరియు ఏశియాన్ ప్రాంతం యొక్క భవిష్యత్తు ను బలపరచే క్రొత్త తీర్మానాల కు దారితీస్తాయని నేను నమ్ముతున్నాను.
కంట్రీ కోఆర్డినేటర్ సింగపూర్, త్వరలో అధ్యక్ష బాధ్యతల ను స్వీకరించనున్న లావ్ పిడిఆర్, మరియు మీ అందరి తోను భారతదేశం భుజం తో భుజం కలిపి పని చేయడాని కి కంకణం కట్టుకొన్నది.
మీకు ధన్యవాదాలు.
అస్వీకరణ: ఇది ప్రధాన మంత్రి పత్రికా ప్రకటన కు భావానువాదం. సిసలు పత్రికా ప్రకటన ను హిందీ భాష లో ఇవ్వడమైంది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
చంద్రయాన్-3 మరియు ఆదిత్య-ఎల్1 రాబోయే 25 సంవత్సరాలలో భారతదేశ అమృత్ కాల్ వృద్ధి ప్రయాణాన్ని నడిపిస్తాయి: డాక్టర్ జితేంద్ర సింగ్
అంతరిక్ష యాత్రలలో నాసా,రాస్కాస్మోస్ మొదలైన వాటితో పోటీపడే సామర్థ్యం ఇస్రోకి ఉంది: డాక్టర్ జితేంద్ర సింగ్
ఈ యుగాన్ని సరిగ్గా ‘మోడీ ఎరా’ అని పిలుస్తారని, ఆయన ప్రగతిశీల విధాన నిర్ణయాలకు ప్రపంచం ప్రశంసించిందని, చంద్రయాన్-3 మరియు ఆదిత్య-ఎల్1 దాని ఫలితాలు అని తెలిపిన డాక్టర్ జితేంద్ర సింగ్
కేంద్ర సైన్స్ & టెక్నాలజీ సహాయ మంత్రి ; ఎంఒఎస్ పిఎంఓ, పర్సనల్, పబ్లిక్ గ్రీవెన్స్, పెన్షన్స్, అటామిక్ ఎనర్జీ మరియు స్పేస్ డాక్టర్ జితేంద్ర సింగ్ ఈ రోజు మాట్లాడుతూ..చంద్రయాన్-3 మరియు ఆదిత్య ప్రయోగాలు అమృత్ కాల్లో భారతదేశ రాబోయే 25 సంవత్సరాలలో వృద్ధికి నాయకత్వం వహిస్తాయి అని తెలిపారు.
ఉధంపూర్జిల్లాలోని టిక్రి-1బి పంచాయతీలో 'మేరీ మాతి మేరా దేశ్' ప్రచారాన్ని ప్రారంభించిన సందర్భంగా డాక్టర్ జితేంద్ర సింగ్ మాట్లాడుతూ..ఇది దేశవ్యాప్తంగా ప్రారంభమయ్యే అమృత్ కలష్ యాత్రలకు గుర్తుగా మాతృభూమి శ్రేయస్సులో ప్రజల భాగస్వామ్యంతో ప్రతి ఇంటి నుండి మట్టి మరియు బియ్యం సేకరణను సూచిస్తుందని చెప్పారు.
ప్రారంభోత్సవ కార్యక్రమంలో డాక్టర్ జితేంద్ర సింగ్ మాట్లాడుతూ..ప్రభుత్వ ప్రైవేట్ భాగస్వామ్య నమూనా ద్వారా భారతదేశ అంతరిక్ష రంగానికి కొత్త దృశ్యాలను తెరిచిన ప్రధానమంత్రి శ్రీ నరేంద్ర మోదీ హయాంలో మాత్రమే భారతదేశం ఇటీవలి అంతరిక్ష అద్భుతాలు సాధ్యమయ్యాయని చెప్పారు. ఇప్పుడు 'ఆకాశమే హద్దు కాదు'అని భారతదేశ అంతరిక్ష రంగానికి ఇది నిజమైందని తెలిపారు.
గత తొమ్మిదేళ్లుగా భారతదేశ అంతరిక్ష ప్రయాణంలో ఒక క్వాంటం జంప్ జరిగిందని ఇప్పుడు అంతరిక్ష యాత్రల కోసం ఇస్రోతో సహకరిస్తున్న నాసా,రాస్కాస్మోస్ మొదలైన వాటితో సమానంగా భారతదేశాన్ని నిలబెట్టిందని డాక్టర్ జితేంద్ర సింగ్ చెప్పారు.
డా.జితేంద్ర సింగ్ మాట్లాడుతూ..పరిమిత వనరులు ఉన్నప్పటికీ తక్కువ ఖర్చుతో కూడిన మార్గాల ద్వారా మానవ వనరులు మరియు మానవ సామర్థ్యాల పరంగా భారతదేశం ప్రపంచం ముందు స్పష్టంగా ప్రదర్శించిన ఆధిపత్యం భారతదేశాన్ని అగ్రగామి దేశంగా మరియు శాస్త్రీయ-ఆర్థిక శక్తిగా నిలబెట్టిందని అని పేర్కొన్నారు.
సమిష్టి సహకారంతో అందరినీ ఏకతాటిపైకి తీసుకురావడం వంటి అనేక ప్రగతిశీల విధాన నిర్ణయాలను తీసుకున్నందుకు ప్రపంచం మొత్తం ప్రధాని మోదీకి ఈ ఘనతనిస్తుందని డా. జితేంద్ర సింగ్ చెప్పారు.
ఈ కార్యక్రమంలో డాక్టర్ జితేంద్ర సింగ్ ప్రజలు అమృత్ కలాష్ యాత్రలలో పాల్గొనాలని, ‘పంచప్రాన్’ ప్రతిజ్ఞను తీసుకోవాలని అలాగా భారతదేశ పురోగతి మరియు అభివృద్ధికి కట్టుబడి ఉండాలని తద్వారా భారతదేశం 2047లో అత్యున్నత స్థాయికి చేరుకోవాలని ప్రజలను కోరారు.
స్థానిక పిఆర్ఐ ప్రతినిధులతో పాటు ఈ కార్యక్రమంలో డిడిసి చైర్పర్సన్ శ్రీ లాల్ చంద్ మరియు ఉధంపూర్ డిప్యూటీ కమిషనర్ సలోని రాయ్ ప్రసంగించారు.
ఆరోగ్య, కుటుంబ సంక్షేమ మంత్రిత్వ శాఖ
టీకాలకు అర్హమైన జనాభాలో పూర్తిగా టీకాలు వేయించుకున్నవారే పాక్షికంగా వేయించుకున్నవారికంటే అధికం: డాక్టర్ మన్ సుఖ్ మాండవ్యా
“ప్రభుత్వపు జన భాగీదారీ, హర్ ఘర్ దస్తక్ ప్రచారం పట్ల ప్రజల నమ్మకం, విశ్వాసమే ఈ సాధనను సుసాధ్యం చేసింది”
దేశంలో టీకా డోసుల కొరతలేదని స్పష్టం చేసిన కేంద్ర ఆరోగ్య మంత్రి, రెండో దశకు ముందుకురావాలని ప్రజలకు విజ్ఞప్తి
“దేశంలో మొదటిసారిగా పాక్షికంగా టీకాలు వేసుకున్నవారి సంఖ్యాకంటే పూర్తిగా టీకాలు వేసుకున్నవారిసంఖ్య దాటిపోయింది. “గౌరవ ప్రధాని దార్శనికతకు చిహ్నాలైన జన్-భాగీదారీ, సంపూర్ణ ప్రభుత్వ వైఖరి పట్ల ప్రజల నమ్మకం, విశ్వాసాలే దీన్ని సాధించటానికి దోహదం చేశాయి. దీంతోబాటుగా ప్రస్తుతం సాగుతున్న హర్ ఘర్ దస్తక్ కూడా దేశం నలు మూలల నుంచి సానుకూల స్పందన లభిస్తోంది” అని ఈరోజు కేంద్ర ఆరోగ్య, కుటుంబ సంక్షేమ శాఖా మంత్రి డాక్టర్ మన్ సుఖ్ మాండవ్యా అన్నారు.
దేశవ్యాప్త టీకాల కార్యక్రమంలో ఒక చెప్పుకోదగిన మైలురాయిగా మొదటి సారిగా కోవిడ టీకాలు వేసుకున్నవారిలో ఒక విడత వారికంటే రెండూ డోసులూ తీసుకున్నవారే ఎక్కువ సంఖ్యలో ఉన్నట్టు నమోదయ్యారు. దేశంలో ఇప్పటివరకు మొత్తం 113.68 కోట్లకు పైగా  డోసులు టీకా డోసుల పంపిణీ జరిగినట్టు ఈ ఉదయం 7 గంటలవరకు అందిన సమాచారం తెలియజేస్తూ ఉండగా గత 24 గంటలలో వేసిన టీకా డోసులు 67,82,042. ఇది 1,16,73,459 సెషన్ల లో పూర్తయింది. వీటిలో 75,57,24,081డోసులు మొదటి డోసుగా అందించగా 38,11,55,604 డోసులు రెండో డోసుగా ఇచ్చారు. దీంతో పూర్తిగా రెండూ డోసులూ తీసుకున్నవారి సంఖ్య  ఒక డోసుమాత్రమే తీసుకున్నవారి సంఖ్య  ను మించిపోయింది.
ఈ సాధనలో దేశం ఉమ్మడిగా ప్రదర్శించిన స్ఫూర్తిని కేంద్ర ఆరోగ్యమంత్రి అభినందించారు. అర్హులైన పౌరులందరూ టీకా వేయించుకోవాలని ఒక ట్వీట్ ద్వారా పిలుపునిస్తూ “అందరం కలసి కోవిడ్ మీద పోరులో గెలుద్దాం” అన్నారు.
నెలరోజుల పాటు సాగే “హర్ ఘర్ దస్తక్ ప్రచారోద్యమం ముగిసే సమయానికల్లా దేశంలో అర్హులైన వారందరికీ టీకాలు ఇవ్వటం పూర్తికాగలదని ఆయన ధీమా వ్యక్తం చేశారు. కోవిడ్-19 కి వ్యతిరేకంగా దేశవ్యాప్తంగా ప్రతి పౌరుణ్ణీ కాపాడాలన్న లక్ష్యంతో రాజకీయ అంకితభావం ఉన్న భారత ప్రభుత్వం 2021 జనవరి 16 న ప్రారంభమైన ఈ కార్యక్రమం అనేక విజయాలు సాధించటానికి కారణమైంది. దేశం 2021 అక్టోబర్ 21 న 100 కోట్ల టీకాల డోసుల మైలురాయి దాటింది. ఆ తరువాత ప్రధాని నరేంద్ర మోదీ అంత్యోదయస్ఫూర్తితో నవంబర్ 3 న ఇచ్చిన హర్ ఘర్ దస్తక్ పిలుపుతో ప్రతి ఇంటి తలుపుతట్టి ప్రతి పౌరుడికీ టీకా ఇవ్వాలనే లక్ష్యం విధించుకున్నారు.
నెలరోజులపాటు సాగే ఈ టీకాల ప్రచారోద్యమం వలన వయోజనులందరికీ మొదటి డోస్ టీకా ఇవ్వటం పూర్తి కావాల్సి ఉంది. అదే విధంగా రెండో డోస్ కు సమయం వచ్చిన వారందరూ సకాలంలో టీకా వేయించుకోవాలి, ఇందుకోసం ఆరోగ్య సిబ్బంది ఇంటింటికీ తిరిగి ప్రచారం చేస్తారు. మరీ ముఖ్యంగా అర్హులైన జనాభాలో కనీసం 50% కూడా పూర్తికాని చోట్ల ప్రత్యేక దృష్టి సారిస్తారు.
దేశంలో కోవిడ్ టీకా డోసుల పంపిణీకి ఏ మాత్రం కొరత లేదని ఈ సందర్భంగా కేంద్ర ఆరోగ్య మంత్రి స్పష్టం చేసారు. ప్రజలు ముందుకొచ్చి సకాలంలో రెండో డోస్ కూడా తీసుకోవాలని విజ్ఞప్తి చేశారు.
బొగ్గు మంత్రిత్వ శాఖ
'ఆజాది కా అమృత్ మహోత్సవ్' వేడుకలలో భాగంగా కోవిడ్-19 టీకా డ్రైవ్ నిర్వహించిన బొగ్గు మంత్రిత్వ శాఖకు చెందిన బీసీసీఎల్
దేశవ్యాప్తంగా నిర్వహిస్తున్న 'ఆజాది కా అమృత్ మహోత్సవ్' వేడుకలలో భాగంగా కేంద్ర బొగ్గు
మంత్రిత్వ శాఖ పరిధిలోని మినీరత్న కంపెనీ  అయిన భారత్ కోకింగ్ కోల్ లిమిటెడ్  ప్రత్యేకంగా కోవిడ్-19 టీకా డ్రైవ్ను
నిర్వహించింది. ధన్బాద్ లోని జగ్జీవన్ నగర్లో గల అంబేద్కర్ స్కూల్ ఆఫ్ మార్షల్ ఆర్ట్స్లో ఈ కార్యక్రమాన్ని చేపట్టారు. ఈ డ్రైవ్ పెద్ద సంఖ్యలో ప్రజలకు ప్రయోజనాన్ని చేకూర్చింది. ముఖ్యంగా బీసీసీఎల్కు చెందిన 250 మందికి కోవిషీల్డ్ మొదటి డోస్ టీకాను అందించారు.
కోవిడ్-19కు వ్యతిరేకంగా బీసీసీఎల్ చేస్తున్న పోరులో సఫాయికారులు వెన్నెముకగా నిలుస్తూ వస్తున్నారు. వారి అంకితభావం మరియు నిరంతర ప్రయత్నాలతో బీసీసీఎల్ తన కోవిడ్ -19 ఆసుపత్రులలో, క్వారెంటయిన్ కేంద్రాలు, కార్యాలయాలలో, గనులు మరియు కాలనీలలో నిరంతరంగా సేవలను అందించగలిగింది. వ్యాక్సిన్ యొక్క మొదటి మోతాదు తీసుకున్న వారికి హ్యాండ్ శానిటైజర్ బాటిల్, పునర్వినియోగానికి వీలుగా ఉండే కాటన్ ఫేస్మాస్క్లు ఉన్న ఎన్వలప్లు జారీ చేయడమైంది. ఈ సందర్భంగా మొత్తం 300 హ్యాండ్ శానిటైజర్లు మరియు ఫేస్ మాస్క్లు పంపిణీ చేయబడ్డాయి.
మంత్రిమండలి
దేశవ్యాప్తంగా 2017-18 నుంచి 2019-20 మధ్య వరదలు, నదుల నిర్వహణ-కార్యకలాపాలు, సరిహద్దు సంబంధిత పనుల కు మంత్రిమండలి ఆమోదం
ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి- ‘‘దేశవ్యాప్తంగా 2017-18 నుంచి 2019-20 మధ్య మొత్తం రూ.3,342.00 కోట్లతో సాగే వరదలు, నదుల నిర్వహణ-కార్యకలాపాలు, సరిహద్దు సంబంధిత పనుల’’ కు ఆమోదం తెలిపింది.
(ప్రయోజనాలు:
దేశమంతటా ప్రభావవంతంగా వరదల నిర్వహణ, భూమికోత నివారణ, సముద్ర కోత నిరోధం వంటి పనులను ఈ పథకం  కింద చేపడతారు. ఈ ప్రతిపాదనలకు సమ్మతి లభించడం వల్ల దేశంలోని అనేక పట్టణాలు, గ్రామాలు, పారిశ్రామిక సంస్థలు, సమాచార సంధాన కూడళ్లు, వ్యవసాయ క్షేత్రాలు, మౌలిక సదుపాయాలు వంటివాటికి వరదలు, భూమి కోత నుంచి ముప్పుతప్పి ప్రయోజనం చేకూరుతుంది. అలాగే పరీవాహక ప్రాంత శుద్ధి పనులద్వారా నదుల్లో పూడిక, మడ్డి తగ్గుతుంది.
నిధుల కేటాయింపు విధానం:
దేశంలోని సాధారణ కేటగిరీ కిందకు వచ్చే రాష్ట్రాల్లో చేపట్టే పనులకు నిధుల కేటాయింపులో 50% : 50%  వాటా యథాతథంగా కొనసాగుతుంది. ఈశాన్య రాష్ట్రాలతోపాటు సిక్కిం, జమ్ముకశ్మీర్, హిమాచల్ ప్రదేశ్, ఉత్తరాఖండ్ రాష్ట్రాలకు 70% : 30%  వాటా కూడా కొనసాగుతుంది. సరిహద్దు ప్రాంతాల్లో కార్యకలాపాలు పొరుగు దేశాలతో ముడిపడి ఉండటంతోపాటు ద్వైపాక్షిక విధానాలకు అనుగుణంగా నదీ నిర్వహణ కార్యకలాపాలు, సరిహద్దు ప్రాంతాల పనుల  కింద వాటా ప్రత్యేకంగా ఉంటుంది. అందువల్ల ఈ పథకాలు/పనులకు కంద్ర ప్రభుత్వం 100% నిధులను సహాయ ప్రదానం లేదా కేంద్ర సాయం కింద అందజేస్తుంది.
ముఖ్యాంశాలు:
పన్నెండో పంచవర్ష ప్రణాళికలో కొనసాగుతున్న వరదల నిర్వహణ కార్యక్రమం , నదీ నిర్వహణ కార్యకలాపాలు, సరిహద్దు ప్రాంతాల పనుల  విలీనం చేయడంద్వారా ‘‘ఎఫ్ఎంబీఏపీ’’ పథకం రూపొందించబడింది. ఆయా రాష్ట్రాల్లోని కీలక ప్రాంతాలకు వరదల నుంచి తగు రక్షణ కల్పించడం ఈ పథకం ప్రధాన లక్ష్యం. ఇందులో భాగంగా సంబంధిత రంగాల్లో గరిష్ఠ స్థాయి నిర్మాణ, నిర్మాణేతర చర్యల మేళవింపుతోపాటు కేంద్ర, రాష్ట్ర ప్రభుత్వాల అధికారుల సామర్థ్యం పెంపుపై దృష్టి సారిస్తారు.
ఈ పథకం కింద చేపట్టే పనులవల్ల సరిహద్దు ప్రాంతాల్లో విలువైన భూమికి వరదల నుంచి, భూమికోత నుంచి రక్షణ లభించడమేగాక శాంతియుత పరిస్థితుల నిర్వహణ సాధ్యమవుతుంది. తదనుగుణంగా ప్రస్తుతం దీనికింద కొనసాగుతున్న ప్రాజెక్టులతోపాటు, ఇప్పటికే FMP కింద ఆమోదం పొందిన పనులను కూడా పూర్తిచేయడం కొత్త పథకం లక్ష్యం. అలాగే జల-వాతావరణ పరిశీలనలతోపాటు పొరుగుదేశాలతోగల ఉమ్మడి నదుల పరిధిలో వరదల ముందస్తు అంచనా కూడా ఈ పథంలో అంతర్భాగంగా ఉంటుంది. అంతేగాక పొరుగుదేశాలతో ఉమ్మడి నదులపై జలవనరుల ప్రాజెక్టులకు సంబంధించి పథకాల సమగ్ర నివేదిక రూపకల్పన, అధ్యయనం, పరిశీలన కూడా ఈ పథకంలో భాగమే. ఈ మేరకు నేపాల్లో చేపడుతున్న పంచేశ్వర్ బహుళార్థసాధక ప్రాజెక్ట్, సప్తకోసి-సన్ కోసి ప్రాజెక్ట్ వంటి వాటివల్ల రెండు దేశాలకూ ప్రయోజనం చేకూరుతుంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ సహాయంపై తాజా సమాచారం
ఇప్పటిదాకా రాష్ట్రాలకు, కేంద్రపాలిత ప్రాంతాలకు 15,567 ఆక్సిజెన్ కాన్సంట్రేటర్లు; 15,801 ఆక్సిజెన్ సిలిండర్లు; 19 ఆక్సిజెన్ ప్లాంట్లు; 10,950 వెంటిలేటర్లు; దాదాపు 6.6 లక్షల రెమిడిసెవిర్ ఇంజెక్షన్ల పంపిణీ
దేశంలో పెరుగుతున్న కోవిడ్ కేసుల దృష్ట్యా నివారణ దిశలో భారత్ చేస్తున్న కృషికి తోడుగా ప్రపంచం నలుమూలల నుంచి వివిధ దేశాలు, సంస్థలు పంపుతున్న విరాళాలు, సహాయ సామగ్రిని భారత ప్రభుత్వం ఏప్రిల్ 27 నుంచి అందుకుంటోంది. దీన్ని వెనువెంటనే రాష్టాలకు, కేంద్రపాలిత ప్రాంతాలకు అందజేస్తోంది.
ఏప్రిల్ 27 నుంచి మే 20 దాకా మొత్తం 15,567 ఆక్సిజెన్ కాన్సంట్రేటర్లు; 15,801 ఆక్సిజెన్ సిలిండర్లు; 19 ఆక్సిజెన్ తయారీ ప్లాంట్లు; 10,950 వెంటిలేటర్లు; దాదాపు 6.6 లక్షల రెమిడిసెవిర్ ఇంజెక్షన్లు రాష్ట్రాలకు, కేంద్రపాలిత ప్రాంతాలకు పంపిణీ జరిగాయి. రోడ్డు, వాయు మార్గాల ద్వారా వీటి తరలింపు కొనసాగుతోంది.
19/20 తేదీలలో వేల్స్ , కతార్, ఆంటారియో, యు ఎ ఇ, స్పెయిన్, యు ఎస్ ఐ ఎస్ పి ఎఫ్, గిలియాడ్, ఎలి లిలీ, ఇండియన్ డానిష్ చాంబర్ ఆఫ్ కామర్స్  నుంచి అందిన ప్రధాన సహాయ సామగ్రి ఇలా ఉంది:
|
|
సామగ్రి
|
|
పరిమాణం
|
|
ఆక్సిజెన్ కాన్సంట్రేటర్లు
|
|
2,474
|
|
వెంటిలేటర్లు
|
|
526
|
|
రెమిడిసివిర్
|
|
27,356
|
|
బారిసిటినిబ్
|
|
1,09,172
|
|
ఫావిపిరవిర్
|
|
104 బాక్సులు
· అదనంగా వైరల్ ట్రాన్స్ పోర్ట్ మీడియా ట్యూబ్స్ అందాయి
తక్షణమే సమర్థవంతంగా రాష్ట్రాలకు, కేంద్ర పాలిత ప్రాంతాలకు కేటాయించటం, పంపిణీ చేయటం అనేది అవిచ్ఛిన్నంగా సాగే ప్రక్రియ. కేంద్ర ఆరోగ్య మంత్రిత్వశాఖ సమగ్రంగా ఈ కార్యక్రమాన్ని ఎప్పటికప్పుడు పర్యవేక్షిస్తూ ఉంది. మంత్రిత్వశాఖ ఇందుకోసం ప్రత్యేకంగా ఒక సమన్వయ విభాగాన్ని ఏర్పాటు చేసింది. విదేశీ సహాయాన్ని అందుకోవటం, దాన్ని పంపిణీ చేయటం లాంటివి పర్యవేక్షిస్తుంది. ఏప్రిల్ 26 నుంచి ఈ విభాగం పనిచేయటం ప్రారంభమైంది. మే 2వ తేదీ నుంచి ప్రామాణిక ఆచరణావిధానాలు రూపొందించి అమలు చేస్తోంది.